陳大壯 (嘉靖己丑進士)

陳大壯（），字子晉，號裕菴，河南河南府洛陽縣人，民籍，明朝政治人物。

 生平 
嘉靖七年（1528年）戊子科河南鄉試第一名舉人。嘉靖八年（1529年）联捷己丑科會試第一百九十二名，登第二甲第七十六名進士。授户部主事，监京畿粮储，督湖广漕运，以事贬扬州府泰州同知，兼署州篆，十五年升漢陽府同知。丁父忧归，服阕，补襄阳府同知，在任二年，升官至南京户部郎中，二十四年因病乞休。养病家居時，因房邸位于伊王府边，为了扩建王府，伊王朱典楧向其索取，大壮不肯，于是指使数十人至其家中，夺取其饮食，大壮病饿而死《廿二史札记》：又如伊王世子典楧多持官吏短长，不如旨，必构之使去。至御史行部，不敢入城，要而笞之，官吏往来，率纡道疾过，犹使人追入，责以不朝，朝者亦辱以非礼。宫墙坏，奏请修筑，则夺附近民居以广其宫，索郎中陈大壮屋不肯，则使数十人从大壮卧起夺其饮食，大壮遂饥死。阅河南府城女子，选七百馀人，留尤丽者九十馀人，勒其家以金赎。《明故户部郎中裕菴陳公配赠安人劉氏合葬墓志铭》賜進士出身中顺大夫河南府知府山東都昌雙石葛縉撰賜進士出身文林郎河南府推官浙江德清荆山周璞書篆裕菴陳公卒，其姻戚平阳府推官劉君贽引状蕲縉銘，用垂不朽。公諱大壮，字子晉，號裕菴，後更號無二庵道人。娶劉氏，典樂杲女，贈安人。先公二十三年卒，继娶陸氏，知府載之女，亦封安人。生子三人，孟曰淑賓，充伊阳县庠生，娶生员李天赋女，劉氏出也。仲曰淑相，娶參議翟鏡女。季曰淑容，未聘。女一，尚幼，陸氏出也。孫男一，曰延齡，未聘；孫女二，俱未字，淑賓出也。公生於弘治甲子六月十五日，卒於嘉靖辛亥七月二十日，享年四十有八。卜癸丑十一月十八日，将啓劉安人之墓而合葬焉。。

 家族 
曾祖陳善；祖父陳智，曾任衛知事；父陳龍，曾任訓導。母張氏。具庆下。兄陈大有，嘉靖七年同科举人。孫陈心传，万历二十九年进士。

参考文献

D
Category:嘉靖七年戊子科河南鄉試舉人
Category:明朝河南鄉試解元
Category:洛阳市人
Category:南京戶部郎中
Category:明朝泰州同知
Category:明朝戶部主事
Category:明朝汉阳府同知
Category:明朝襄阳府同知
Category:明朝饿死人物